Na temelju članka 26. točka b) Ustava Županije Posavske (“Narodne novine Županije Posavske”, broj: 15/23 – pročišćeni tekst) Skupština Županije Posavske na \_\_\_\_\_\_\_\_\_\_redovnoj sjednici održanoj dana \_\_\_\_\_\_\_\_\_\_\_.2025. godine, donosi

ZAKON

o izmjenama i dopunama Zakona o plaćama i naknadama u tijelima vlasti Županije Posavske

Članak 1.

U Zakonu o plaćama i naknadama u tijelima vlasti Županije Posavske („Narodne novine Županije Posavske“ broj: 9/23) u članku 9. dodaju se novi stavci (6), (7) i (8) koji glase:

„(6) O pravu na plaću i pravu na naknadu izabranim dužnosnicima rješenjem odlučuje predsjednik Skupštine, dok o pravu na plaću i pravu na naknadu predsjedniku Skupštine rješenjem odlučuje jedan od dopredsjednika Skupštine.

(7) O pravu na plaću i pravu na naknadu nositeljima izvršnih funkcija rješenjem odlučuje predsjednik Vlade, dok o pravu na plaću i pravu na naknadu predsjedniku Vlade rješenjem odlučuje zamjenik predsjednika Vlade.

(8) O pravu na plaću i pravu na naknadu Županijskom pravobranitelju, zamjeniku županijskog pravobranitelja, općinskom pravobranitelju i zamjenicima općinskog pravobranitelja rješenjem odlučuje ministar pravosuđa i uprave Županije Posavske.“

Članak 2.

Iza članka 9. dodaje se novi članak 9a koji glasi:

Članak 9a

(1) Pravo na naknadu za ishranu tijekom rada, naknadu za vrijeme korištenja godišnjeg odmora i pravo na otpremninu za izabrane dužnosnike koji ostvaruju pravo iz radnog odnosa ostvaruje se na temelju rješenja koje donosi predsjednik Skupštine po službenoj dužnosti, dok se pravo na naknadu za ishranu tijekom rada, naknadu za vrijeme korištenja godišnjeg odmora i pravo na otpremninu predsjednika Skupštine ostvaruje na temelju rješenja koje donosi jedan od dopredsjednika Skupštine.

(2) Prava iz stavka (1) ovog članka za nositelje izvršnih funkcija ostvaruje se na temelju rješenja koje donosi predsjednik Vlade po službenoj dužnosti, dok za predsjednika Vlade rješenje po službenoj dužnosti donosi zamjenik predsjednika Vlade.

(3) Prava iz stavka (1) ovog članka za Županijskog pravobranitelja, zamjenika županijskog pravobranitelja, općinskog pravobranitelja i zamjenike općinskog pravobranitelja ostvaruju se na temelju rješenja koje donosi ministar pravosuđa i uprave Županije Posavske po službenoj dužnosti.

(4) Pravo na naknadu za prijevoz i naknadu za slučaj smrti, povrede na radu, teške bolesti i invalidnosti i pravo na plaćeni dopust za izabrane dužnosnike koji ostvaruju pravo iz radnog odnosa ostvaruje se na temelju rješenja koje donosi predsjednik Skupštine po zahtjevu izabranog dužnosnika koji ostvaruju pravo iz radnog odnosa uz dostavu odgovarajuće dokumentacije za ostvarivanje prava na naknadu, dok pravo na naknadu za prijevoz i naknadu za slučaj smrti, povrede na radu, teške bolesti i invalidnosti i pravo na plaćeni dopust predsjedniku Skupštine po zahtjevu uz dostavu odgovarajuće dokumentacije, ostvaruje se na temelju rješenja koje donosi jedan od dopredsjednika Skupštine.

(5) Prava iz stavka (4) ovog članka za nositelje izvršnih funkcija ostvaruju se na temelju rješenja koje donosi predsjednik Vlade po zahtjevu nositelja izvršne funkcije uz dostavu odgovarajuće dokumentacije za ostvarivanje prava na naknadu, dok predsjednik Vlade navedena prava ostavruje na temelju rješenja koje donosi zamjenik predsjednika Vlade, po zahtjevu uz dostavu odgovarajuće dokumentacije.

(6) Prava iz stavka (4) ovog članka za Županijskog pravobranitelja, zamjenika županijskog pravobranitelja, općinskog pravobranitelja i zamjenike općinskog pravobranitelja ostvaruju se na temelju rješenja koje donosi ministar pravosuđa i uprave Županije Posavske po zahtjevu i uz dostavu odgovarajuće dokumentacije za ostvarivanje prava na naknadu.

Članak 3.

(1) U članku 14. (1) riječi: „po danu“ brišu se.

(2) U istom članku u stavku (2) riječi „rad na terenu“ brišu se.

Članak 4.

Članak 17. mijenja se i glasi:

„Članak 17.

(Otpremnina)

Izabrani dužnosnici koji ostvaruju pravo iz radnog odnosa, nositelji izvršnih funkcija i savjetnici, županijski pravobranitelj i zamjenik županijskog pravobranitelja, općinski pravobranitelji i zamjenici općinskih pravobranitelja ostvaruju pravo na otpremninu pri odlasku u mirovinu u visini svojih pet ostvarenih prosječnih neto plaća isplaćenih u prethodnih pet mjeseci ili pet prosječnih neto plaća isplaćenih u Federaciji Bosne i Hercegovine prema posljednjem objavljenom podatku Federalnog zavoda za statistiku, bez obzira da li odlazi u starosnu, invalidsku ili prijevremenu mirovinu, u skladu sa zakonom, uz primjenu povoljnijeg prava zaposlenika. Otpremnina se isplaćuje uz isplatu zadnje pripadajuće plaće.

Članak 5.

Članak 21. mijenja se i glasi:

Članak 21.

(Platni razredi i koeficijenti za državne službenike)

Platni razredi i koeficijenti za obračun plaća državnih službenika:

|  |  |  |
| --- | --- | --- |
| Platni  razred | Radno mjesto | Koeficijent |
| I | * Rukovoditelj samostalne uprave i samostalne upravne organizacije * Rukovoditelj samostalne ustanove * Tajnik Vlade Županije Posavske * Tajnik Ureda za zakonodavstvo Vlade Županije Posavske * Tajnik Skupštine * Ravnatelj Ureda za borbu protiv korupcije u Županiji Posavskoj | 13,50 |
| II | * Tajnik ministarstva, * Tajnik samostalne   uprave i samostalne  ustanove   * Tajnik suda * Predstojnik Ureda predsjednika Vlade * Rukovoditelj Zajedničke službe Vlade * Ravnatelj Ureda za razvoj i europske integracije * Ravnatelj Ureda za obnovu, stambeno zbrinjavanje i raseljene osobe | 13,00 |
| III | * Rukovoditelj uprave koja se nalazi u sastavu ministarstva, * Pomoćnik ministra, * Rukovoditelj druge samostalne stručne službe i drugih samostalnih tijela koja svojim propisom osniva Vlada, * Predstojnik Službe za odnose s javnošću Vlade ŽP * Glavni županijski inspektor, * Stručni savjetnik u sudu i tužiteljstvu | 12,50 |
| IV | * Pomoćnik rukovoditelja županijske uprave i županijske ustanove (samostalne i u sastavu ministarstva), stručne i druge službe koju osniva Vlada, * Stručni suradnik u sudu i tužiteljstvu * Pomoćnik rukovoditelja druge samostalne stručne službe i drugih samostalnih tijela koja svojim propisom osniva Vlada, | 12,00 |
| V | * Šef kabineta rukovoditelja županijskog tijela državne službe i rukovoditelj osnovne organizacijske jedinice kojom ne rukovodi rukovodeći državni službenik | 11,50 |
| VI | * Šef unutarnje organizacijske jedinice | 11,00 |
| VII | * Županijski inspektor, * Županijski interni revizor | 10,50 |
| VIII | * Stručni savjetnik | 10,00 |
| IX | * Viši stručni suradnik | 9,50 |
| X | * Stručni suradnik | 9,00 |

Članak 6.

U članku 25. (1) dodaje se nova točka b) koja glasi:

„b) za ravnatelja i zaposlenike Ureda za borbu protiv korupcije Županije Posavske 20 % od temeljne plaće“.

Dosadašnja točka b) postaje točka c).

Članak 7.

(1) U članku 27. (1) riječi: „po danu“ brišu se.

(2) U istom članku stavak (2) riječi „rad na terenu“ brišu se.

(3) U istom članku stavak (3) iza riječi „pripada“ dodaje se riječ “ vježbeniku“.

Članak 8.

Članak 28. (1) mijenja se i glasi: „Državnom službeniku i namješteniku će se za neprekidan, efektivni radni staž, bez mogućnosti uračunavanja beneficiranog (uvećanog) radnog staža, kod proračunskih korisnika Županije isplatiti jubilarna nagrada, i to za:

a) 10 godina – 1,0 prosječna mjesečna plaća

b) 20 godina – 1,75 prosječne mjesečne plaće

c) 30 godina – 2,50 prosječne mjesečne plaće“

Članak 9.

U članku 35. stavak (3) iza riječi „pripada“ dodaje se riječ “ vježbeniku“.

Članak 10.

Članak 38. se mijenja i glasi:

Članak 38.

(Otpremnina)

Državni službenik ili namještenik ima pravo na otpremninu pri odlasku u mirovinu u visini svojih pet ostvarenih prosječnih neto plaća isplaćenih u prethodnih pet mjeseci ili pet prosječnih neto plaća isplaćenih u Federaciji Bosne i Hercegovine prema posljednjem objavljenom podatku Federalnog zavoda za statistiku, bez obzira da li odlazi u starosnu, invalidsku ili prijevremenu mirovinu, u skladu sa zakonom, uz primjenu povoljnijeg prava zaposlenika. Otpremnina se isplaćuje uz isplatu zadnje pripadajuće plaće.

Članak 11.

Ovaj Zakon stupa na snagu osmog dana od dana objavljivanja u „Narodnim novinama Županije Posavske“.

Bosna i Hercegovina

Federacija Bosna i Hercegovina

Županija Posavska

Skupština

Broj:

Domaljevac,\_\_\_\_\_\_\_\_\_\_\_\_\_\_\_

PREDSJEDNIK SKUPŠTINE

\_\_\_\_\_\_\_\_\_\_\_\_\_\_\_

Blaž Župarić

Obrazloženje

Zakona o izmjenama i dopunama Zakona o plaćama i naknadama u tijelima vlasti Županije Posavske

**I. USTAVNI TEMELJ**

Ustavni temelj za donošenje ovoga Zakona nalazi se u članku 26. stavak 1., točka b) Ustava Županije Posavske – pročišćeni tekst („Narodne novine Županije Posavske“ br. 15/23) kojim je Skupština ovlaštena za donošenje zakona.

**II. RAZLOZI DONOŠENJA ZAKONA**

Skupština Županije Posavske na VII. sjednici održanoj 13.07.2023. godine usvojila je Zakon o plaćama i naknadama u tijelima vlasti Županije Posavske. Primjenom Zakona u praksi uočene su određene manjkavosti koje je nužno ukloniti i iz tog razloga pristupilo se izradi Zakona o izmjenama i dopunama Zakona o plaćama i naknadama u tijelima vlasti u Županiji Posavskoj.

Vlada Županije Posavske svojom Odlukom osnovala je Ured za borbu protiv korupcije u Županiji Posavskoj, te se stvorila obveza uvrštavanja ravnatelja navedenog Ureda u platni razred i određivanje koeficijenta za obračun plaće.

Ovim izmjenama i dopunama definira se dodatak na plaću za ravnatelja i zaposlenike Ureda za borbu protiv korupcije Županije Posavske.

U izmjenama i dopunama navedenog Zakona otklonjene su nedoumice kod odlučivanju o pravima na plaće i dodatke na plaće izabranim dužnosnicima, nositeljima izvršnih funkcija, Županijskom pravobranitelju, zamjeniku županijskog pravobranitelja, općinskim pravobraniteljima i zamjenicima općinskih pravobranitelja.

Također izmjenama i dopunama ovog Zakona otklonjene su i nedoumice kod ostvarivanja prava na naknadu za izabrane dužnosnike, nositelje izvršnih funkcija, Županijskog pravobranitelja, zamjeniku županijskog pravobranitelja, općinske pravobranitelje i zamjenike općinskih pravobranitelja.

**III- FINANCIJSKA SREDSTVA**

U cilju provedbe Zakona, potrebno je osigurati posebna financijska sredstva, izuzev redovnih Proračunskih sredstava.

Ministarstvo pravosuđa i uprave Županije Posavske